ai4bharat/Pralekha huggingface dataset:
మంత్రిమండలి
సర్ హింద్ ఫీడర్ కాలువ, రాజస్థాన్ ఫీడర్ కాలువ రీలైనింగ్ పనులకు రూ825 కోట్ల రూపాయల ఆర్థికసహాయానికి కేంద్ర కేబినెట్ ఆమోదం
ఈ రెండు ప్రాజెక్టులు పంజాబ్లోని ముక్తసర్, ఫరీద్కోట్, ఫిరోజ్పూర్లలో నీరు నిలిచిపోవడాన్ని అరికడుతుంది.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, రాజస్థౄన్ ఫీడర్ క ఆలువ, సర్హింద్ ఫీడర్ కాలువల రీలైనింగ్ పనులు చేపట్టేందుకు కేంద్ర సహాయం కింద రూ 620.42 కోట్ల రూపాయలు, రూ 205.758 కోట్ల రూపాయల మంజూరుకు ఆమోదం తెలిపింది. పంజాబ్లో సర్హింద్ ఫీడర్ కాలువకు ఆర్డి 119700 నుంచి 447927 వరకు రీలైనింగ్పనులు చేపట్టేందుకు, రాజస్థాన్ ఫీడర్ కాలువకు ఆర్డి 179000 నుంచి 496000 వరకు పనులు చేపట్టేందుకు కేబినెట్ ఆమోదం తెలిపింది.
ప్రభావంః
(1.పంజాబ్లోని నైరుతి ప్రాంతంలో గల ఫిరోజ్పూర్, ఫరీద్కోట్, ముక్తసర్ జిల్లాలలో 84800 హెక్టార్ల భూమిలో నీరు నిలిచిపోతున్న సమస్యలను తొలగించేందుకు ఈ రెండు ప్రాజెక్టులు ఉపయోగపడతాయి.
2. ఈ రెండు ప్రాజెక్టులు నైరుతి పంజాబ్ భూములలో నీరు నిలిచేసమస్యను పరిష్కరించడంతోపాటు రెండు కాలువలలో నీటిపారుదలను మెరుగు పరచడానికి, రెండు కాలువలలో నీటి లభ్యత పెరగడానికి దోహదపడుతుంది.
3. రాజస్థాన్ ఫీడర్ రీలైనింగ్ ద్వారా 98,739 హెక్టార్లు, సర్హింద్ ఫీడర్ రీలైనింగ్ ద్వారా 69,086 హెక్టార్లకు నీటిపారుదల సౌకర్యం మెరుగుపడడం, ఆయకట్టు స్థిరీకరణ ద్వారా ఆ ప్రాంత రైతులు ప్రయోజనం పొందుతారు.
వ్యయంః
రాజస్థాన్ ఫీడర్, సర్ హింద్ ఫీడర్ కాలువల నిధులకు కేంద్ర ఆర్థిక సహాయాన్ని నాబార్డ్ నిధుల ద్వారా అందుబాటులోకి తెస్తారు. ప్రస్తుత ఎల్టిఐఎఫ్ కింద 99 పిఎంకెఎస్వై-ఎఐబిపి ప్రాజెక్టుల ఫండింగ్లో భాగంగా ఇది ఉంటుంది.
దీనికితోడు ప్రస్తుత ప్రాజెక్టులపై సెంట్రల్ వాటర్కమిషన్ యంత్రాంగం పరిశీలనతోపాటు ఈ ప్రాజెక్టుల అమలుకు సంబంధించిన మొత్తం పనులను పర్యవేక్షించేందుకు నిపుణులతో కూడిన ప్రాజెక్టు సమీక్షా కమిటీ ఒకదానిని ఏర్పాటు చేస్తారు.
2015 నాటి ధరల అంచనాల ప్రకారం,సర్హింద్ ఫీడర్ కెనాల్ రీలైనింగ్కు అనుమతించిన వ్యయం రూ. 671.478 కోట్ల రూపాయలు. రాజస్థాన్ ఫీడర్ కెనాల్ రీలైనింగ్కు అనుమతించిన వ్యయం 1305.267 కోట్ల రూపాయలు. మొత్తం అంచనా వ్యయంలో 826.168 కోట్ల రూపాయలు కేంద్ర ప్రభుత్వ సహాయంగా ఉంటుంది. 
సర్ హింద్ ఫీడర్ రీలైనింగ్, రాజస్థాన్ ఫీడర్ రీలైనింగ్కు సంబంధించి సవరించిన వ్యయ అంచనా పెట్టుబడులు రూ 671.478 కోట్ల రూపాయలు, 1305.267 కోట్ల రూపాయలకు 2016 ఏప్రిల్ 6న అనుమతులు లభించాయి.
ఈ ప్రాజెక్టులను 2016 సంవత్సరంలో సి.డబ్ల్యు.సి ఛైర్మన్ నాయకత్వంలో ఒక బృందం సందర్శించింది. మరో బృందం 2017లో సిడబ్ల్యుసి ఛైర్మన్ ఎ.బి. పాండ్య నేతృత్వంలో సందర్శించింది. వీరు ఈ ప్రాజెక్టుకు సంబంధించి చేపట్టవలసిన పనులను సూచించారు. పంజాబ్ ప్రభుత్వం ఇందుకు సంబంధించి 26.04.2018న ఆర్థికపరమైన తమ ఆమోదాన్ని తెలిపింది.
నేపథ్యంః
సర్హింద్, రాజస్థాన్ ఫీడర్లు హరికే హెడ్వర్క్ ఎగువ జలాలను తీసుకువెళుతుంటాయి. ఇవి రాజస్థాన్లోకి వెళ్లే ముందు పంజాబ్గుండా ప్రవహిస్తాయి. ఈ రెండు కాలువలకు ఉమ్మడి ఒడ్డు ఉంది. దీనిని 1960లలో నిర్మించారు. పంజాబ్, రాజస్థాన్లలోని కమాండ్ ఏరియాలకు నీటిని సరఫరా చేసేందుకు నీటిని ఇటుకల లైనింగ్తో ఏర్పాటు నిర్మించారు.
అయితే సర్హింద్, రాజస్థాన్ ఫీడర్కాలువల లైనింగ్ దెబ్బతినడం వల్ల నీటిపారుదలలో నష్టం జరుగుతున్నట్టు పంజాబ్ ప్రభుత్వం గుర్తించింది. ఈ లైనింగ్ దెబ్బతినడం వల్ల కాలువలలో నీటి ప్రవాహం తగ్గడంతోపాటు నీరు నిలిచిపోవడం వల్ల వ్యవసాయానికి పెద్ద ఎత్తున పంట నష్టం జరుగుతోంది.
ఈ ప్రాజెక్టు ద్వారా, నీరు నిలిచే సమస్యను తొలగించడంతోపాటు, రెండు కాలువలలో నీటి లభ్యత, ప్రవాహానికి అడ్డంకులు లేకుండా చూడడానికి వీలు కలుగుతుంది.
హోం మంత్రిత్వ శాఖ
సర్దార్ పటేల్ నేషనల్ యూనిటీ అవార్డు'కు నామినేషన్ల గడువు అక్టోబర్ 31, 2020 వరకు పొడిగింపు
భారతదేశ ఐక్యత మరియు సమగ్రతకు తోడ్పడే విభాగంలో అత్యున్నత పౌర పురస్కారం అయిన 'సర్దార్ పటేల్ నేషనల్ యూనిటీ అవార్డు'కు ఆన్లైన్ నామినేషన్ ప్రక్రియ 31.10.2020 వరకు పొడిగించబడింది. కేంద్ర హోంశాఖ మంత్రిత్వ శాఖ వెబ్సైట్ https://nationalunityawards. mha.gov.in లో ఆన్లైన్లో నామినేషన్లు స్వీకరిస్తున్నారు. భారత ప్రభుత్వం
సర్దార్ వల్లభాయ్ పటేల్ పేరిట అవార్డును ఏర్పాటు చేసింది. జాతీయ
సమైక్యత మరియు సమగ్రత యొక్క కారణాన్ని ప్రోత్సహిస్తూ.. బలమైన మరియు ఐక్య భారత దేశం విలువను బలోపేతం చేయడానికి గుర్తించదగిన మరియు ఉత్తేజకరమైన కృషికి గుర్తింపుగా ఈ అవార్డు అందించడం జరుగుతోంది.
అవార్డు విధివిధానాలు కింది లింక్లలో సూచించబడినాయి..
ప్రధాన మంత్రి కార్యాలయం
ప్రధాన మంత్రి తో సమావేశమైన మాల్దీవ్స్ కు చెందిన పీపుల్స్ మజ్లిస్ స్పీకర్ శ్రీ మొహమద్ నశీద్
లోక్ సభ స్పీకర్ మరియు రాజ్య సభ చైర్ మన్ ల సంయుక్త ఆహ్వానాన్ని అందుకొని భారతదేశాని కి విచ్చేసిన మాల్దీవ్స్ కు చెందిన పీపల్స్ మజ్ లిస్ స్పీకర్ శ్రీ మొహమద్ నశీద్ ప్రధాన మంత్రి శ్రీ నరేంద్ర మోదీ తో న్యూ ఢిల్లీ లో ఈ రోజు న భేటీ అయ్యారు.
స్పీకర్ శ్రీ నశీద్ కు ప్రధాన మంత్రి స్వాగతం పలుకుతూ, రెండు దేశాల పార్లమెంటు ల మధ్య గల బంధం భారతదేశం-మాల్దీవ్స్ సంబంధం లో ఒక కీలకమైన భాగం గా ఉన్నదని పేర్కొన్నారు. ఈ సందర్శన ఉభయ పక్షాల మధ్య గల మైత్రీ సేతువులను బలపరచడం లో సహాయకారి కాగలదన్న విశ్వాసాన్ని ప్రధాన మంత్రి వ్యక్తం చేశారు.
ఈ సంవత్సరం లో జూన్ లో మాలె ను తాను సందర్శించినప్పుడు పీపల్స్ మజ్ లిస్ ను ఉద్దేశించి ప్రసంగించిన విషయాన్ని ప్రధాన మంత్రి గుర్తు కు తెచ్చుకుంటూ, మాల్దీవ్స్ లో ప్రజాస్వామ్యాన్ని బలోపేతం చేయడం కోసం మరియు మాల్దీవ్స్ లో ప్రజాస్వామ్యాన్ని గాఢతరం చేయడం కోసం స్పీకర్ శ్రీ నశీద్ బలమైన నాయకత్వాన్ని అందిస్తూ వస్తున్నారంటూ ప్రశంసించారు. ఒక స్థిరమైనటువంటి, సమృద్ధమైనటువంటి మరియు శాంతియుతమైనటువంటి మాల్దీవ్స్ ఆవిష్కారాని కి మరియు స్నేహశీలురైన మాల్దీవ్స్ ప్రజల ఆకాంక్షల ను నెరవేర్చడాని కి మాల్దీవ్స్ ప్రభుత్వం తో సన్నిహితం గా కృషి చేస్తూ ఉండాలన్న భారతదేశం వచన బద్ధత ను ప్రధాన మంత్రి పునరుద్ఘాటించారు.
గడచిన సంవత్సరం లో మాల్దీవ్స్ లో నూతన ప్రభుత్వం ఏర్పడిన నాటి నుండి ఒక బలమైన భారతదేశం-మాల్దీవ్స్ సంబంధం కోసం నిరంతరాయం గా మద్ధతు ను ఇస్తున్నందుకు గాను ప్రధాన మంత్రి కి స్పీకర్ శ్రీ నశీద్ ధన్యవాదాలు పలికారు. మాల్దీవ్స్ ప్రజల సంక్షేమం కోసం మాల్దీవ్స్ లో అభివృద్ధి సంబంధిత సహకారాత్మక కార్యక్రమాల ను చేపట్టినందుకు కూడా ప్రధాన మంత్రి కి ఆయన ధన్యవాదాలు పలికారు. మాల్దీవ్స్ ప్రభుత్వం అనుసరిస్తున్నటువంటి ‘ఇండియా ఫస్ట్’ విధానాని కి తన నిశ్చల తోడ్పాటు ను ఆయన పునరుద్ఘాటించారు. ఇరు దేశాల మధ్య గల స్నేహ సంబంధాల ను మరియు సౌభ్రాతృత్వ బంధాల ను మరింత గా పటిష్ట పరచడం లో మాల్దీవ్స్ పార్లమెంటరీ ప్రతినిధి బృందం యొక్క భారతదేశ యాత్ర సహాయకారి కాగలదని పేర్కొన్నారు.
(Visitor Counter : 75
గ్రామీణాభివృద్ధి మంత్రిత్వ శాఖ
గ్రామీణ ప్రాంతాల్లో పేదరిక నిర్మూలనకు వ్యూహం
గ్రామీణ పేదరికాన్ని పరిష్కరించడానికి మరియు గ్రామీణ ప్రాంతాల్లోని ప్రజల ఆర్థిక శ్రేయస్సును మెరుగుపరచడానికి గ్రామీణాభివృద్ధి మంత్రిత్వ శాఖ బహుముఖ వ్యూహాలను అమలు చేస్తోంది. జీవనోపాధి అవకాశాలను పెంపొందించడం, గ్రామీణ మహిళలకు సాధికారత కల్పించడం, సామాజిక భద్రతను అందించడం వంటి వాటిపై ప్రధానంగా దృష్టి పెట్టింది. గ్రామీణ యువత నైపుణ్యం, మౌలిక సదుపాయాల అభివృద్ధి, భూ ఉత్పాదకతను పెంచడం మొదలైనవి గ్రామీణాభివృద్ధి శాఖ కార్యక్రమాల ద్వారా.. అనగా మహాత్మా గాంధీ జాతీయ గ్రామీణ ఉపాధి హామీ పథకం , దీనదయాళ్ అంత్యోదయ యోజన – జాతీయ గ్రామీణ జీవనోపాధి మిషన్ , దీన్ దయాళ్ ఉపాధ్యాయ్ – గ్రామీణ కౌశల్య యోజన , ప్రధాన్ మంత్రి ఆవాస్ యోజన – గ్రామీణ , ప్రధాన మంత్రి గ్రామ్ సడక్ యోజన , శ్యామ ప్రసాద్ ముఖర్జీ నేషనల్ రూర్బన్ మిషన్  మరియు జాతీయ సామాజిక సహాయ కార్యక్రం  ), భూ వనరుల శాఖ కార్యక్రమాలు.. అంటే ప్రధాన మంత్రి కృషి సించాయ్ యోజన  యొక్క వాటర్షెడ్ డెవలప్మెంట్ కాంపోనెంట్ తదితర కార్యక్రమాలను అమలు చేస్తున్నారు.
గ్రామీణాభివృద్ధి మంత్రిత్వ శాఖ కింది అన్ని గ్రామీణ అభివృద్ధి పథకాలు సరిగ్గా అమలయ్యేలా చూస్తుంది. కార్యక్రమ ప్రయోజనాలు గ్రామీణ పేదలకు చేరేలా చూసేందుకు పనితీరు సమీక్ష కమిటీ సమావేశాలు, జిల్లా అభివృద్ధి కో-ఆర్డినేషన్ కమిటీ సమావేశాలు, నేషనల్ లెవెల్ మానిటర్స్, ఏరియా ఆఫీసర్స్ స్కీమ్స్, కామన్ రివ్యూ మిషన్, కాంకరెంట్ ఎవాల్యువేషన్, ఇంపాక్ట్ అసెస్ మెంట్ స్టడీస్ వంటివి నిర్వహిస్తుంది. మహాత్మా గాంధీ జాతీయ గ్రామీణ ఉపాధి హామీ పథకం, ప్రధాన్ మంత్రి ఆవాస్ యోజన – గ్రామీణ వంటి కొన్ని పథకాల ద్వారా సామాజిక ఆడిట్ కూడా నిర్వహిస్తారు. పథకాల మూడవ-పక్షం మూల్యాంకనం కూడా క్రమం తప్పకుండా నిర్వహించబడుతుంది. గుర్తించిన వాటిపై తగిన విధంగా చర్యలు తీసుకోబడతాయి. పైన పేర్కొన్న వాటికి అదనంగా, ఆస్తుల జియో-ట్యాగింగ్, డైరెక్ట్ బెనిఫిట్ ట్రాన్స్ఫర్ , నేషనల్ ఎలక్ట్రానిక్ ఫండ్ మేనేజ్మెంట్ సిస్టమ్, ఆధార్ ఆధారిత ఎంఐఎస్ కోసం లావాదేవీ ఆధారిత ఐటీ వ్యవస్థలను ఉపయోగించి పారదర్శకత మరియు జవాబుదారీతనాన్ని బలోపేతం చేయడానికి కూడా చర్యలు తీసుకోబడ్డాయి. చెల్లింపు వ్యవస్థ , ఉపాధి కోసం గ్రామీణ రేట్లు ఉపయోగించి అంచనా గణన కోసం సాఫ్ట్వేర్ మరియు స్వతంత్ర సామాజిక ఆడిట్ యూనిట్ల ఏర్పాటు మరియు అంబుడ్స్మన్ నియామకం వంటి చర్యలు కూడా తీసుకున్నారు. రాష్ట్రాలు, కేంద్రపాలిత ప్రాంతాల నిర్దిష్ట సమీక్షలు కూడా ఎప్పటికప్పుడు చేపట్టబడతాయి. అంతేకాకుండా ప్రజల నుంచి వచ్చే ఫిర్యాదుల పరిష్కారాన్ని అలాగే పథకాల అమలు స్థితిపై మీడియాలో వచ్చే నివేదికలను మంత్రిత్వ శాఖ నిరంతరం పర్యవేక్షిస్తుంది.
ఈ విషయాన్ని కేంద్ర గ్రామీణాభివృద్ధి శాఖ సహాయ మంత్రి శ్రీమతి సాధ్వి నిరంజన్ జ్యోతి ఈరోజు రాజ్యసభలో లిఖితపూర్వక సమాధానంలో తెలిపారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
167వ వార్షికోత్సవం జరుపుకున్న సీపీడబ్ల్యూడీ
దేశానికి 167 ఏళ్లుగా అందిస్తున్న అద్భుత సేవలకు గుర్తుగా, 'కేంద్ర ప్రజా పనుల విభాగం'  తన 167వ వార్షికోత్సవం జరుపుకుంది. కొవిడ్ను దృష్టిలో ఉంచుకుని, నిరాడంబరంగా, డిజిటల్ పద్ధతిలో కార్యక్రమం నిర్వహించారు.
కేంద్ర గృహ నిర్మాణ, పట్టణ వ్యవహారాల శాఖ మంత్రి శ్రీ హర్దీప్ సింగ్ పూరి ‘ముఖ్య అతిథి’గా, సహాయ మంత్రి శ్రీ కౌశల్ కిషోర్ ‘గౌరవ అతిథి’గా ఈ కార్యక్రమంలో పాల్గొన్నారు. మంత్రిత్వ శాఖ కార్యదర్శి శ్రీ దుర్గాశంకర్ మిశ్రా కూడా పాల్గొన్నారు.
నాలుగు సాంకేతిక ప్రచురణలు, "సీపీడబ్ల్యూడీ ఫ్లోరల్ టేబులక్స్: ఏ ట్రెజర్ కలెక్షన్", "ఈఆర్పీ ఈ-మాడ్యూల్స్", "నిర్మాణ్ భారతి - ఇన్ హౌస్ పబ్లికేషన్ ఆఫ్ సీపీడబ్ల్యూడీ", "సీపీడబ్ల్యూడీ టెలిఫోన్ డైరెక్టరీ 2021"ను ఈ సందర్భంగా ముఖ్యులు ఆవిష్కరించారు. సీపీడబ్ల్యూడీ కార్యక్రమాలు, విజయాలను వివరించే లఘుచిత్రాన్ని కూడా ప్రదర్శించారు.
ఈ విభాగంలో ఉత్తమ ప్రతిభ కనబరిచిన అధికారులకు సీపీడబ్ల్యూడీ పతకాలను ప్రదానం చేశారు. తర్వాత, సాంకేతిక అంశాలపై సీపీడబ్ల్యూడీ అధికారులు, ఇతర నిపుణులు ప్రదర్శనలు ఇచ్చారు.
పర్యటక మంత్రిత్వ శాఖ
పర్యాటక మంత్రిత్వ శాఖ ‘దేఖో అప్నా దేశ్’ వెబ్నార్ సిరీస్లో భాగంగా 17వ సెషన్ ‘ఎక్స్ప్లోరింగ్ రివర్ నీలా’
కేంద్ర పర్యాటక మంత్రిత్వ శాఖ ఏప్రిల్ 9న ‘దేఖో అప్నా దేశ్’ వెబ్నార్ సిరీస్ 17వ సెషన్ను ‘ఎక్స్ప్లోరింగ్ రివర్ నీలా’ పేరుతో నిర్వహించింది. ఔత్సాహిక పర్యటకులు తాము స్వీయంగా సందర్శించని ప్రదేశాల గురించిన విషయ సమాచారం అందిస్తూ అర్ధవంతమైన విధంగా ప్రయాణ అనుభవాలను ప్రదర్శించే విధంగా ఈ 17వ సెషన్ వెబ్నార్ను నిర్వహించారు. ది బ్లూ యాండర్ వ్యవస్థాపకుడు గోపినాథ్ పారాయిల్, రచయిత అనితా నాయర్ మరియు కథకుడు అరుణ్ నారాయణన్, ఇంటాచ్ పాలక్కాడ్లు వెబ్నార్లో పాల్గొన్న వారిని కేరళలోని భరతపుళ అని పిలువబడే నీలాల్సో నది వెంబడి అంతగా తెలియని పట్టణాలు మరియు గ్రామాలలోకి తీసుకు వెళ్లారు. ఇది ప్రయాణికులకు మరియు అన్వేషకులకు ప్రామాణికమైన మరియు ప్రత్యేకమైన అనుభవాలను అందించింది. సందర్శించడానికి వచ్చే వ్యక్తులకు‘ఎక్స్ప్లోరింగ్ రివర్ నీలా’ కథ ఒక స్థల విశిష్టత గురించి, దానిలో నివసించే వ్యక్తుల గురించి ప్రత్యేకతను కనుగొనడం మరియు బాధ్యతాయుతమైన పర్యాటక సిద్ధాంతాలను ప్రదర్శించారు. సమర్పకులు స్థానిక ఆహారం, పండుగలు, కళారూపాలు, సంప్రదాయాలు మరియు ప్రజలు ప్రయాణించే ప్రదేశాల స్వభావం, ప్రకృతి దృశ్యాలు, వారసత్వం మరియు సమాజాన్ని పరిరక్షించడం గురించి విశ్లేషించి చెప్పారు. వెబ్నార్లో ప్రదర్శించిన గమ్యస్థానాలు కేరళలోని పాలక్కాడ్, త్రిస్సూర్ మరియు మలప్పురం జిల్లాల్లో ఉన్నాయి. వీటిని కోయంబత్తూర్, కొచ్చి మరియు కోజికోడైర్ పోర్ట్ల ద్వారా సులభంగా ఎలా ప్రయాణించవచ్చు మరియు రైలు మరియు రోడ్ నెట్వర్క్ ద్వారా వాటిని ఎలా అనుసంధానించవచ్చో కూడా తెలిపారు. దేశంలో పర్యటకం అభివృద్ధిపై ప్రత్యేక దృష్టితో ‘దేఖో అప్నా దేశ్’ వెబ్నార్ సరీస్ను నిర్వహిస్తున్నారు. ప్రస్తుతపు లాక్డౌన్ వ్యవధిలో, పర్యాటక మంత్రిత్వ శాఖ పర్యాటక పరిశ్రమ యొక్క వాటాదారులతో మరియు దేశ పౌరులతో కలిసి ప్రయాణ పరిమితులు ఎత్తివేయబడిన తర్వాత దేశంలో ప్రయాణించే ఆసక్తిని కొనసాగించే విధంగా అన్ని రకాల ప్రయత్నాలు చేస్తోంది. ఈ వెబ్నార్లో పర్యాటక రంగ వాటాదారులు, విద్యార్థులు మరియు దేశవ్యాప్తంగా ఉన్న సాధారణ ప్రజలు పాలుపంచుకుంటున్నారు. ఈ పర్యటక శాఖ వెబ్నార్ల సెషన్లు ఇప్పుడు https://www.youtube.com/channel/
(UCbzIbBmMvtvH7d6Zo_ZEHDA/featured అందుబాటులో ఉన్నాయి. దీనికి తోడు భారత ప్రభుత్వ పర్యాటక మంత్రిత్వ శాఖ యొక్క అన్ని సోషల్ మీడియా హ్యాండిల్స్ నందు కూడా ఇవి అందుబాటులో ఉన్నాయి.
తదుపరి వెబ్నార్ ఒడిశా: ఇండియాస్ బెస్ట్ కెప్ట్ సీక్రెట్ 12 మే 2020 న 11.00 గంటలకు షెడ్యూల్ చేయబడింది. https://bit.ly/OdishaDAD అనే లింక్ ద్వారా ఇందుకు రిజిస్ట్రేషన్లు చేసుకోవచ్చు.
ప్రధాన మంత్రి కార్యాలయం
బ్రెజిల్లో జరిగిన అధ్యక్ష ఎన్నికల లో గెలిచినందుకు శ్రీ లుయిజ్ ఇనాసియో లూలా డీ సిల్వా కుఅభినందనలు తెలిపిన ప్రధాన మంత్రి
బ్రెజిల్ లో జరిగిన అధ్యక్ష ఎన్నికల లో గెలిచినందుకు శ్రీ లుయిజ్ ఇనాసియో డీ సిల్వా కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి కార్యాలయం ఒక ట్వీట్ లో -
‘‘బ్రెజిల్ లో జరిగిన అధ్యక్ష ఎన్నికల లో గెలిచినందుకు @LulaOficial కు ఇవే అభినందన లు. మన ద్వైపాక్షిక సంబంధాల ను, అలాగే ప్రపంచ విషయాలలో మన సహకారాన్ని మరింత గా గాఢతరం చేసుకొనేందుకు మరియు విస్తృతపరచుకొనేందుకు ఉభయులం కలసి పనిచేయాలి అని నేను ఆశపడుతున్నాను: ప్రధాన మంత్రి’’ అని పేర్కొంది.
Congratulations to @LulaOficial on winning the Presidential elections in Brazil. I look forward to working closely together to further deepen and widen our bilateral relations, as also our cooperation on global issues: PM @narendramodi
— PMO India  October 31, 2022
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
ఇండియా యాక్టివ్ కేస్లోడ్ 9,13,378కి తగ్గింది.
ఇండియాలో గత 24 గంటలలో 60,471 కొత్త కోవిడ్ కేసులు నమోదయ్యాయి. 75 రోజుల తర్వాత ఇవి కనిష్ఠస్థాయికి చేరాయి.
దేశ వ్యాప్తంగా ఇప్పటివరకు 2,82,80,472 మంది కోవిడ్ నుంచి కోలుకున్నారు.
గత 24 గంటలలో 1,17,525 మంది పేషెంట్లు కోవిడ్ నుంచి కోలుకున్నారు.
రోజువారీ కొత్త కోవిడ్ కేసుల కన్న , కోవిడ్ నుంచి కోలుకున్న కేసుల సంఖ్య వరుసగా 33 వరోజు ఎక్కువగా ఉంది.
రికవరీ రేటు 95.64 శాతానికి పెరిగింది.
వారపు పాజిటివిటీ రేటు 5 శాతానికి తగ్గింది .ప్రస్తుతం ఇది 4.39 శాతంగా ఉంది.
రోజువారి పాజిటివిటి రేటు 3.45 శాతం వద్ద ఉంది. వరుసగా 8 వ రోజు 5 శాతం కన్న తక్కువగా ఉంది.
దేశంలో కోవిడ్ పరీక్షల సంఖ్య గణనీయంగా పెంచారు. ఇప్పటివరకు 38.13 కోట్ల పరీక్షలు నిర్వహించారు.
దేశవ్యాప్తంగా జరుగుతున్న వాక్సిన్ కార్యక్రమంలో భాగంగా ఇప్పటివరకు 25.90 కోట్ల వాక్సిన్ లు డోస్లు వేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికామ్/ఐసిటి కార్యకలాపాలలో బ్రిక్స్ దేశాల సహకారం కొనసాగింపు: సంజయ్ ధోత్రే
6వ బ్రిక్స్ కమ్యూనికేషన్ మంత్రుల వర్చువల్ సమావేశం
కోవిడ్ మీద పోరులో ఐసిటి పాత్ర, పిల్లల ఆన్ లైన్ రక్షణ,
గ్రామీణ ప్రాంతాల కనెక్టివిటీ తదితర అంశాల్లో స్థూల ఏకాభిప్రాయం
సెప్టెంబర్ 17న వర్చువల్ విధానంలో ఈరోజు జరిగిన ఆరవ బ్రిక్స్ దేశాల కమ్యూనికేషన్ మంత్రుల సమావేశంలో కమ్యూనికేషన్లు, ఎలక్ట్రానిక్స్ అండ్ ఇన్ఫర్మేషన్ టెక్నాలజీ, విద్యాశాఖల సహాయమంత్రి భారతదేశం తరఫున పాల్గొన్నారు. రష్యా డిజిటల్ డెవలప్ మెంట్, కమ్యూనికేషన్స్, మాస్ మీడియా డిప్యూటీ మంత్రి శ్రీ మాక్సిన్ పర్షిన్ ఈ సమావేసానికి ఆతిథ్యమిచ్చారు. బ్రెజిల్ కమ్యూనికేషన్ల మంత్రి ఫాబియో సలుస్టినోమెస్కిటా డి ఫారియా, చైనా పరిశ్రమలు, ఐటి శాఖామంత్రి జియావో యాకింగ్, దక్షిణాఫ్రికా కమ్యూనికేషన్లు, టెలికమ్యూనికేషన్లు, తపాలా సేవల మంత్రి కుమారి స్టెల్లా తెంబిసా తమ తమ దేశాలకు ప్రాతినిధ్యం వహించారు.
కోవిడ్ మీద పోరులో ఇన్ఫర్మేషన్ అండ్ కమ్యూనికేషన్ టెక్నాలజీస్ పాత్ర ఐసిటి ల వినియోగంలో నమ్మకం, భద్రత పెంపొందించుకోవటం, పిల్లలకు ఆన్ లైన్ లో రక్షన కల్పించటం గ్రామీణ ప్రజలకు ఇంటర్నెట్ సౌకర్యం అందుబాటులోకి తీసుకురావటం లాంటి విషయాలలో బ్రిక్స్ దేశాల మధ్య సహకారం ఎప్పటిలాగానే కొనసాగాలని ఈ సమావేశంలో ఒక స్థూల ఏకాభిప్రాయానికి వచ్చారు. సుస్థిరాభివృద్ధి లక్ష్యసాధనలో డిజిటల్ ఆర్థిక వ్యవస్థ పాత్రను కూడా చర్చించారు.
కోవిడ్ మీద పోరులో యోధుల్లాగా పనిచేసిన టెలికామ్ క్షేత్రస్థాయి సిబ్బందిని, మేనేజర్లను శ్రీ సంజయ్ ధోత్రే అభినందించారు. కోవిడ్ నియంత్రణకు ఆరోగ్యసేతు యాప్, కోవిడ్ క్వారంటైన్ అలర్ట్ సిస్టమ్, కోవిడ్ సావధాన్. వలస కార్మికులు తిరిగి స్వగ్రామాలకు చేరుకునేలా రవాణా సౌకర్యాల కల్పనకు ఐసిటి వినియోగం, చౌకగా వీడియో కాన్ఫరెన్సింగ్ సౌకర్యం అందుబాటు, ఇంటినుంచే నేర్చుకునే ఏర్పాట్లు సహా భారతదేశం తీసుకున్న అనేక చర్యలను కూడా మంత్రి ఈ సందర్భంగా బ్రిక్స్ సభ్యదేశాల దృష్టికి తెచ్చారు.
డిజిటల్ ద్వారా సమాజాన్ని సాధికారం చేసేందుకు భారత ప్రధాని ప్రారంభించిన డిజిటల్ ఇండియా పథకం కింద భారతదేశం టెలికామ్, ఐసిటి ఎదుగుదలకు తీసుకుంటున్న అనేక చర్యలను కూడా శ్రీ సంజయ్ ధోత్రే బ్రిక్స్ దేశాలతో పంచుకున్నారు. డిజిటల్ అనుసంధానపు ప్రయోజనాలు దేశంలో ప్రతి పౌరునికీ అందుతున్నాయని చెప్పారు. భారత్ నెట్ ప్రాజెక్ట్ ద్వారా స్థానిక ప్రజల భాగస్వామ్యంతో పిపిపి పద్ధతిలో 250,000 గ్రామ పంచాయితీలు అనుసంధానమవుతున్నాయన్నారు. ఈశాన్య భారతపు కొండప్రాంతాలు, మారుమూలన ఉన్న అండమాన్ నికోబార్ దీవులు సైతం బ్రాడ్ బాండ్ పథకం ద్వారా దగ్గరవుతున్నాయని చెప్పారు. వ్యక్తిగత డేటా కాపాడటానికి భారత ప్రభుత్వం తీసుకుంటున్న చర్యలను కూడా మంత్రి వివరించారు.
బ్రిక్స్ కమ్యూనికేషన్స్ మంత్రుల సమావేశం ఏటా ఒక్కో దేశపు మంత్రి అధ్యక్షతన రొటేషన్ పద్ధతిలో జరుగుతూ ఉంటుంది. బ్రెజిల్, రష్యా, ఇండియా, చైనా, దక్షిణాఫ్రికా దేశాలు ఇందులో సభ్యులు. ఈ సారి 2021 లో భారత్ లో బ్రిక్స్ సమావేశం జరగాల్సి ఉండగా ఈ సమావేశానికి భారత్ అధ్యక్ష బాధ్యతలు తీసుకుంటుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
జాతీయస్థాయిలో రెండు ప్రతిష్ఠాత్మక అవార్డులు గెలుచుకున్న కేరళకు చెందిన స్టార్టప్
కేరళకు చెందిన మెడికల్ టెక్నాలజీ స్టార్టప్ , మెడికల్ పరికరాల కేటగిరిలో భారతప్రభుత్వానికి చెందిన 2021 సంవత్సరానికి స్టార్టప్ ఇండియా గ్రాండ్ ఛాలెంజ్ విజేతగా నిలిచింది.
సాస్కాన్ మెడిటెక్ స్టార్టప్ కంపెనీ. ఇది ఎస్సిటిఐఎంఎస్టి -టిఐమెడ్ వద్ద గల టెక్నాలజీ బిజినెస్ ఇంక్యుబేటర్.శ్రీ చిత్రతిరునాళ్ ఇన్స్టిట్యూట్ ఫర్ మెడికల్ సైన్సెస్, టెక్నాలజీ ,తిరువనంతపురానికి చెందిన స్వతంత్ర సంస్థకు చెందినది. ఇది డిపార్టమెంట్ ఆఫ్ సైన్స్ అండ్ టెక్నాలజీ కింద పనిచేస్తోంది. ఈ సంస్థ భారతప్రభుత్వానికి చెందిన డిపార్టమెంట్ ఆఫ్ ఫార్మసూటికల్స్ , స్టార్టప్ ఇండియా, ఇన్వెస్ట్ ఇండియా తో కలిసి సంయుక్తంగా నిర్వహించిన గ్రాండ్ ఛాలెంజ్లో 15,00,000ల నగదు బహుమతి గెలుచుకుంది.
ఈ అవార్డును నీతి ఆయోగ్ సిఇఒ శ్రీ అమితాబ్ కాత్ ప్రకటించారు. క్లిష్టమైన పరిశీలన ప్రక్రియ అనంతరం ఈ అవార్డుకు పోటీపడిన 310 స్టార్టప్ కంపెనీల నుంచి సస్కాన్ ను గ్రాండ్ ఛాలెంజ్లో ఎంపిక చేశారు.
సస్కాన్ మెడిటెక్ ఓరల్ స్కాన్ను అభివృద్ధి చేసింది. ఇది నోటిలో కాన్సర్ కు ముందు ఏర్పడే గాయాలను ముందస్తుగా ఖచ్చితమైన రీతిలో తక్కువ ఖర్చుతో తొలిదశలోనే గుర్తించేందుకు ఉపయోగపడే చేతిలో ఇమిడే పరికరాన్ని అభివృద్ది చేసింది. ఇది బయోఫోటోనిక్స్ టెక్నాలజీ ఆధారిత పరికరం. ఈ పరికరం క్లినికల్ ప్రయోగాల ఫలితాలు సైంటిఫిక్ జర్నల్ లో ప్రచురితమయ్యాయి. ఓరల్ స్కాన్ను 2020 అక్టోబర్ లో ఆవిష్కరించారు. దీనిని 8 రాష్ట్రాలలో ఉపయోగిస్తున్నారు.
సాస్కాన్ రెండో ఉత్పత్తి సెర్విస్కాన్, ఇది కూడా చేతిలో ఇమిడే పరికరం. ఇది తొలి దశలోనే సర్వైకల్ కాన్సర్ లక్షణాలను తెలుసుకోడానికి ఉపయోగపడుతుంది. దీనిని త్వరలోనే విడుదల చేయనున్నారు. ఈ స్టార్టప్ 2021 సంవత్సరానికి అంజనీ మషేల్కర్ ఇన్ క్లూసివ్ ఇన్నొవేషన్ అవార్డ్ 2021 కి అంజనీ మషేల్కర్ ఫౌండేషన్ చేత ఎంపికైంది.సమాజానికి ఉపకరించే శాస్త్ర సాంకేతిక విజ్క్షానం, నూతన ఆవిష్కరణల రంగంలో కృషి చేస్తున్న సంస్థలను గుర్తించి వారిని ప్రోత్సహించడం, ఈ సంస్థ లక్ష్యం. దేశవ్యాప్తంగా వివిధ ప్రాంతాలనుంచి వచ్చిన దరఖాస్తులను పరిశీలించి ప్రముఖులు అవార్డుకు ఎంపిక చేస్తారు.
సస్కాన్ ను డాక్టర్ సుభాష్ నారాయణన్ నెలకొల్పారు. సుభాష్ నారాయణన్ శాస్త్రవేత్త. ఆ తర్వాత వారు ఎంటర్ప్రెన్యుయర్ గా ఈ సంస్థను నెలకొల్పారు. అందరికీ అందుబాటు ధరలో ఆరోగ్య ఉత్పత్తులు,పరికరాల తయారీ , కాన్సర్ నివారణకు పరిష్కారాలు, స్క్రీనింగ్ ఆధారిత బయో ఫోటోనిక్స్, ఇతర అనుబంధ సాంకేతిక పరిజ్ఞానాలను అభివృద్ధి చేస్తున్నారు. ఈ సంస్థ బిఐఆర్ ఎ సి కి చెందిన బయోటెక్నాలజీ ఇగ్నినిషన్ గ్రాంట్ , డిపార్టమెంట్ ఆఫ్ సైన్స్ టెక్నాలజీ వారిచే ఓరల్ స్కాన్ అభివృద్దికి గాను నిధి సీడ్ సపోర్ట్ పొందింది.
ప్రధాన మంత్రి కార్యాలయం
భోగిసందర్భం లో ప్రజల కు శుభాకాంక్షల ను తెలిపిన ప్రధాన మంత్రి
భోగి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు.
ప్రధాన మంత్రి ఒక ట్వీట్ లో -
‘‘భోగి నాడు ఇవే శుభాకాంక్షలు. అందరు ఆనందం గా మరియు క్షేమం గా ఉండేటట్టు చూడవలసిందంటూ ఆ ఈశ్వరుడి ని ప్రార్థిస్తున్నాను.’’ అని పేర్కొన్నారు.
ఆర్థిక మంత్రిత్వ శాఖ
ప్రభుత్వరంగ బ్యాంకులలో సుమారు 72 శాతం ఆర్ధిక లావాదేవీలు డిజిటల్ ఛానళ్ల ద్వారా నిర్వహించడం జరిగింది.
డిజిటల్ ఛానళ్ల ద్వారా లావాదేవీలు జరుపుతున్న కస్టమర్ల సంఖ్య 2019-20 ఆర్థిక సంవత్సరంలో 3.4 కోట్లు ఉండగా 2020-21 ఆర్ధిక సంవత్సరంలో ఇది 7.6 కోట్లకు పెరిగింది.
ప్రభుత్వరంగ బ్యాంకులలో 72 శాతం ఆర్ధిక లావాదేవీలు డిజిటల్ ఛానళ్ల ద్వారా జరుగుతున్నాయి. డిజిటల్ ఛానళ్లపై క్రియాశీలంగా ఉన్న కస్టమర్ల సంఖ్య 201920 ఆర్ధిక సంవత్సరంలో 3.4 కోట్లు ఉండగా 2020-21 ఆర్దిక సంవత్సరంలో ఇవి 7.6 కోట్ల కు పెరిగాయి. కేంద్ర ఆర్ధిక శాఖ సహాయమంత్రి డాక్టర్ భగవత్ కిషన్ రావు కరద్ రాజ్యసభకు ఈరోజు ఒక లిఖిత పూర్వక సమాధానంలో తెలిపారు.
అయితే బ్యాంకింగ్ కార్యకలాపాలకు రిజర్వుబ్యాంకు లైసెన్సులు మంజూరు చేస్తుందని, ప్రస్తుతానికి డిజిటల్ బ్యాంకులకు ప్రత్యేకంగా లైసెన్సులు ఇచ్చేకేటగిరీ ఏదీ లేదని ఆర్.బి.ఐ తెలిపిందని అన్నారు.
డిజిటల్ బ్యాంకింగ్కు వీలు కల్పిస్తూ తీసుకున్న పలు చర్యలను మంత్రి ఈ సందర్బంగా వివరించారు.
 ప్రభుత్వ రంగ బ్యాంకుల సరళతర సంస్కరణల అజెండాలో భాగంగా --
మొబైల్ బ్యాంకింగ్, ఇంటర్నెట్ బ్యాంకింగ్ ను ప్రభుత్వరంగ బ్యాంకులలో మరింత విస్తృతంగా అందుబాటులోకి తీసుకురావడం జరిగింది. పిఎస్బిలలో అందించే సేవలు 43కు పెరిగాయి. కస్టమర్ అనుకూల ఫీచర్లు 135, ప్రాంతీయ భాషలలో అందుబాటులో ఉన్న కస్టమర్ ఇంటర్ఫేస్ సేవలు 8 వరకు ఉన్నాయి. ఎండ్ టు ఎండ్ ఆటోమేటేడ్ డిజిటల్ లెండింగ్ను అరక్షిత వ్యక్తిగత రుణాలకు ప్రవేశపెట్టడం జరిగింది., మైక్రో ఎంటర్ ప్రైజెస్లకు రుణాలు  అలాగే సూక్ష్మ, చిన్న, మధ్యతరహా ఎంటర్ ప్రైజెస్లలలో  డిజిటల్ విధానం అమలు చేశారు.
డిజిటల్ ఛానళ్ల ద్వారా డిజిటల్ రిటైల్ లోన్ అభ్యర్థనను ఏడు పెద్ద పిఎస్బిలలో వీలు కల్పించడం జరిగింది. 2020-21 ఆర్దిక సంవత్సరంలో 40,819 కోట్ల రూపాయల మేరకు రిటైల్ రుణాల పంపిణీ దరఖాస్తులను డిజిటల్ విధానంలో చేపట్టడం జరిగింది.
కస్టమర్ అవసరాలకు అనుగుణంగా, విశ్లేషణ ఆధారిత క్రెడిట్ ఆఫర్లకు ఊతం ఇవ్వడం జరిగింది. దీనితో 2020-21 ఆర్దిక సంవత్సరంలో ఏడు పెద్ద పిఎస్బిలు తాజారుణ పంపిణీని చేపట్టడం జరిగింది.
 ప్రభుత్వానికి చెందిన జీవన్ ప్రమాణ్ కార్యక్రం పెన్షనర్లకు ఎంతో ఉపయోగకరంగా ఉంది. ఇది పెన్షనరర్లు తమ వార్షిక జీవిత సర్టిఫికేట్ను ఆన్లైన్ ద్వారా దాఖలు చేయడానికి వీలుకలుగుతుంది.
డిజిటల్ రుణవిధానం కింద వ్యక్తిగత ప్రమేయం లేకుండా ప్రభుత్వ రంగ బ్యాంకుల రుణాలు 59 మినిట్స్.కామ్ ద్వారా చేపడుతున్నారు. క్రెడిట్ బ్యూరో, ఇన్కం టాక్స్, గూడ్స్,సర్వీసెస్  డేటా, సూక్ష్మ, చిన్న మధ్యతరహా ఎంటర్ప్రైజెస్ లకు రుణాల పంపిణీ, గృహరుణాలు, వ్యక్తిగత రుణాలు, ఆటోమొబైల్ రుణాలు వంటి వాటిని ఆన్లైన్ ద్వారా ఆమోదించే సదుపాయం ఉంది.
4) ఎం.ఎస్.ఎం.ఇలకకు ఆన్లైన్ బిల్ డిస్కౌంటింగ్ ను పిఎస్బిలు ట్రేడ్ రిసీవబుల్స్ డిస్కౌంటింగ్ సిస్టమ్  ప్లాట్ఫారం ద్వారా చేపట్టడం జరుగుతుంది.
ప్రధాన మంత్రి కార్యాలయం
బెస్ట్ ఒరిజినల్ సాంగ్ విభాగం లో గోల్డెన్ గ్లోబ్ అవార్డు ను ‘నాటు నాటు’ పాట గెలుచుకొన్న సందర్భం లో ఆర్ఆర్ఆర్ జట్టు కు అభినందనల ను తెలిపిన ప్రధానమంత్రి
గోల్డెన్ గ్లోబ్ అవార్డు లలో బెస్ట్ ఒరిజినల్ సాంగ్ అవార్డు ను ‘నాటు నాటు’ పాట గెలుచుకొన్న సందర్భం లో ఆర్ఆర్ఆర్ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ఆర్ఆర్ఆర్ సినిమా బృందం చేసిన ఒక ట్వీట్ ను శేర్ చేస్తూ ప్రధాన మంత్రి ఒక ట్వీట్ లో -
" ఒక చాలా విశిష్ఠమైనటువంటి కార్యసిద్ధి ఇది. శ్రీయుతులు ఎం.ఎం. కీరవాణి, ప్రేమ్ రక్షిత్, కాల భైరవ, చంద్రబోస్, రాహుల్ సిప్లిగంజ్ లకు ఇవే అభినందన లు. అలాగే శ్రీయుతులు ఎస్.ఎస్. రాజమౌళి, జూనియర్ ఎన్.టి.ఆర్, రామ్ చరణ్ లతో పాటు ఆర్ఆర్ఆర్ సినిమా కు పని చేసిన బృందం సభ్యులు అందరి ని కూడా నేను అభినందిస్తున్నాను. ఈ ప్రతిష్టాత్మకమైనటువంటి సమ్మానం భారతదేశం లో ప్రతి ఒక్కరి ని ఎంతో గర్వపడేలా చేసింది.’’ అని పేర్కొన్నారు.
మంత్రిమండలి
జల నిర్వహణ, స్పేషల్ ప్లానింగ్ మరియు మొబిలిటి మేనేజ్మెంట్ రంగంలో సాంకేతిక సంబంధ సహకారం అంశం పై భారతదేశానికి మరియు నెదర్లాండ్స్ కు మధ్య అవగాహన పూర్వక ఒప్పందం  పొడిగింపునకు ఆమోదం తెలిపిన మంత్రివర్గం
జల నిర్వహణ, స్పేషల్ ప్లానింగ్ మరియు మొబిలిటి మేనేజ్మెంట్ రంగంలో సాంకేతిక సంబంధ సహకారం అంశం పై భారతదేశానికి మరియు నెదర్లాండ్స్ కు మధ్య 2018 ఏప్రిల్ నెల లో సంతకాలైన అవగాహన పూర్వక ఒప్పందం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
వివరాలు
జల నిర్వహణ, స్పేషల్ ప్లానింగ్ మరియు మొబిలిటి మేనేజ్మెంట్ రంగాలలో సంతకందారు సంస్థల నడుమ సహకారాన్ని సమ ప్రాతిపదికన ప్రోత్సహించడం మరియు పటిష్టపరచడం ఈ ఎమ్ఒయు యొక్క ధ్యేయం. తక్కువ ఖర్చుతో పూర్తి అయ్యే గృహ నిర్మాణం, స్మార్ట్ సిటీ డివెలప్మెంట్, నీటి సరఫరా మరియు ముగురు నీటి పారుదల వ్యవస్థ ల కొరకు జియోగ్రఫికల్ ఇన్ఫర్ మేశన్ సిస్టమ్ , ఇంకా వ్యర్థ జలాల పునర్ వినియోగం, కృత్రిమ పద్ధతులలో జలాశయాల నీటి మట్టాన్ని పెంచడం ద్వారా తాజా నీటిని సంరక్షించుకోవడం, ఇంటిగ్రేటెడ్ సాలిడ్ వేస్ట్ మేనేజ్ మెంట్ లతో పాటు వారసత్వ సంరక్షణ తదితర అంశాలలో ఉభయ దేశాల ఆచరణాత్మక అవసరాలను పరిగణనలోకి తీసుకొంటూ ఇరు పక్షాలకు లాభం చేకూరేటట్లు చూడడం కూడా ఈ ఎంఒయూ ధ్యేయాలలో భాగంగా ఉంది.
అమలు సంబంధిత వ్యూహం
ఈ ఎమ్ఒయు లో భాగంగా కార్యక్రమాల అమలుకు ఒక సంయుక్త కార్యాచరణ బృందం  ని ఏర్పాటు చేయనున్నారు. ఈ సంయుక్త కార్యాచరణ బృందం ఒక సంవత్సరం నెదర్లాండ్స్ లో, ఆ తరువాతి సంవత్సరం భారతదేశం లో సమావేశమవుతుంది.
లబ్ధిని అందుకొనే వర్గాలు
ఈ ఎంఓయూ జల నిర్వహణ స్పేషల్ ప్లానింగ్ మరియు మొబిలిటి మేనేజ్మెంట్, స్మార్ట్ సిటీ స్ డివెలప్మెంట్, తక్కువ ఖర్చుతో పూర్తి అయ్యే గృహ నిర్మాణం, వ్యర్ధాల నిర్వహణ, అర్బన్ ఎన్ వైరన్ మెంట్ మరియు వారసత్వ పరిరక్షణ రంగాలలో ఉపాధి అవకాశాలను సృష్టించగలదని ఆశిస్తున్నారు.
(